Turkiya prezidenti Rajab Toyib Erdo‘g‘an uning saroyidan oltin unitaz topilgan taqdirda iste’fo berishga tayyor, deb xabar beradi Reuters agentligi.Erdo‘g‘an muxolif Xalq-respublika partiyasi yetakchisi Kamol Qilichdoro‘g‘lini prezident saroyidan oltin unitazlar qidirib ko‘rishga chaqirdi.“Siyosat halol olib borilishi kerak. Agar partiya raisi oltin unitazlar haqida gapiradigan bo‘lsa, saroyga o‘zi kelib tekshirib ko‘rsin. Agar u oltin unitaz topsa, men iste’foga chiqaman. Topolmasa, uning o‘zi ketarmikan? Men kotibga uni saroyga kiritish haqida ko‘rsatma beraman”, – uning so‘zlarini keltiradi agentlik.Eslatib o‘tamiz, Qilichdoro‘g‘li hukmron Adolat va taraqqiyot partiyasi “oltin unitazlar miqdori bo‘yicha dunyoda birinchi o‘rinda” ekanligini iddao qilgan edi.